Държавен вестник, бр. 20, 2017 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  20
ОФИЦИАЛЕН РАЗДЕЛ
ПРЕЗИДЕНТ  
НА РЕПУБЛИКАТА
УКАЗ № 93
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Иван Илиев Кондов за извън-
реден и пълномощен посланик на Република 
България в Княжество Андора със седалище 
в гр. Мадрид, Кралство Испания.
Изпълнението на указа възлагам на ми-
нистъра на външните работи.
Издаден в София на 22 февруари 2017 г.
Президент на Републиката: 
Румен Радев
Министър-председател:  
Огнян Герджиков
Подпечатан с държавния печат.
1635
УКАЗ № 98
На основание чл. 100, ал. 2 от Конститу-
цията на Република България, чл. 19, т. 4, 
чл. 146, т. 1 и във връзка с чл. 83, ал. 2 от 
Закона за отбраната и въоръжените сили на 
Република България
П О С Т А Н О В Я В А М :
1. Освобождавам генерал-майор Андрей 
Илиев Боцев от длъжността командир на 
Сухопътните войски.
2. Назначавам генерал-майор Андрей 
Илиев Боцев на длъжността началник на 
отбраната.
3. Удостоявам генерал-майор Андрей Илиев 
Боцев с висше офицерско звание „генерал-
лейтенант“.
Изпълнението на указа възлагам на ми-
нистъра на отбраната.
Издаден в София на 2 март 2017 г.
Президент на Републиката:  
Румен Радев 
Министър-председател:  
Огнян Герджиков
Подпечатан с държавния печат.
Министър на правосъдието: 
Мария Павлова
1744
КОНСТИТУЦИОНЕН СЪД
РЕШЕНИЕ № 3 
от 23 февруари 2017 г.
по конституционно дело № 11 от 2016 г.
Конституционният съд в състав: председа-
тел: Борис Велчев, членове: Цанка Цанкова, 
Стефка Стоева, Румен Ненков, Кети Маркова, 
Георги Ангелов, Гроздан Илиев, Мариана Ка-
рагьозова-Финкова, Константин Пенчев, Фи-
лип Димитров, Таня Райковска, при участието 
на секретар-протоколиста Мариана Георгиева 
разгледа в закрито заседание на 23.02.2017 г. 
конституционно дело № 11/2016 г., докладвано 
от съдията Гроздан Илиев.
Производството е с основание по чл. 149, 
ал. 1, т. 2 от Конституцията на Република 
България. 
Делото е образувано по искане на ом-
будсмана на Република България на осно-
вание чл. 150, ал. 3 от Конституцията за 
обявяване на противоконституционност на 
чл. 242а (нов – ДВ, бр. 39 от 2016 г., в сила 
от 26.05.2016 г.) от Изборния кодекс (ИК) 
(обн., ДВ, бр. 19 от 5 март 2014 г.; послед-
но допълнен в бр. 97 от 6 декември 2016 г.) 
относно последиците при неупражняване на 
избирателното право.
В искането се твърди, че разпоредбата на 
чл. 242а ИК противоречи на основополагащата 
норма на чл. 4 от Конституцията, установя-
ваща принципа на правовата държава, както 
и на принципа за равенство на гражданите 
пред закона (чл. 6, ал. 2), принципа за общо, 
равно и пряко избирателно право (чл. 10) и 
на конституционната разпоредба на чл. 42, 
ал. 1 и 2 относно условията за придобиване 
на избирателното право, организацията и реда 
за провеждане на изборите.
Като се позовава на чл. 10 и 42 от Консти­
туцията, омбудсманът поддържа, че избира-
телното право представлява субективно право, 
което по своето съдържание е политическо, 
доколкото чрез неговото упражняване се из-
вършва формирането на състава на държавни 
органи, участието в национални и местни 
референдуми, функционирането на държавата 
и реализацията на принципа на политическия 
плурализъм. Във връзка с това вносителят на 
искането приема, че действащата Конституция 
не определя избирателното право едновремен-
но като субективно право и като публична 
функция, поради което не въвежда правно 
задължение за упражняването му в качеството 
на основно политическо право. Това е сторе-
но от законодателя с разпоредбата на чл. 3, 
ал. 1, изр. 2 от ИК. Вносителят поддържа, че 
Конституцията не предвижда и санкция за 
носителите на избирателното право в случаите,